Man verdrink in plaasdamDie toneel op die plaas in Mooibankweg, Potchefstroom waar ‘n man op 5 Februarie 2016 in ‘n plaasdam verdrink het Foto: ER24 ŉ Man, vermoedelik in sy 20’s, het Vrydagmiddag in ŉ plaasdam in Potchefstroom, Noordwes, verdrink. “Plaaswerkers het paramedici van ER24 en die polisie se soek- en reddingsdiens na ŉ dam geneem op die plaas in Mooibankweg,” het Russel Meiring, woordvoerder van ER24, gesê. “Die man het leweloos in die dam gelê.” Polisieduikers het die man se liggaam uit die water gehaal. Paramedici het bevind dat hy ŉ geruime tyd onder die water was. “Die man is op die toneel dood verklaar,” het Meiring bygevoeg. Die oorsaak van die voorval is nog nie bekend nie. Owerhede was op die toneel om ondersoek in te stel.